b"\n_START_ARTICLE_\nPelatge lleopard\n_START_PARAGRAPH_\nEls pelatges lleopard s\xc3\xb3n provocats pel gen lleopard o un complex gen\xc3\xa8tic denominat amb el mateix nom, complex lleopard._NEWLINE_Els pelatges lleopard sovint presenten taques, per\xc3\xb2 la natura i distribuci\xc3\xb3 d'aquestes clapes s\xc3\xb3n diferents de les dels pelatges clapats. Els pelatges lleopard (tamb\xc3\xa9 anomenats tigrats, pigats, pigallats o pigarrats) tenen la pell pigada, especialment visible al musell, al voltant dels ulls i a l'engonal._NEWLINE_Els pelatges lleopard s\xc3\xb3n sensiblement sim\xc3\xa8trics (el cavall vist de costat mostra taques similars en cada banda)._NEWLINE_Els ulls parcialment blancs i els unglots amb llistes vertical fosques i clares s'associen sovint amb els pelatges lleopard._NEWLINE_Els mantells lleopard poden variar amb el temps. El nombre de les taques, la seva mida, i llur situaci\xc3\xb3 sobre el cos pot modificar-se amb els anys (de manera semblant a la dels gossos d\xc3\xa0lmates)."